

София 1191, с.Кокаляне, ул.”Кръстан Младенов”№1, тел.992 3467, e-mail:chitalishte\_zaria@abv.bg

**Отчет за дейността на Народно читалище „Заря-1909”-с.Кокаляне**

**за 2023г.**

**Художествена самодейност**: През 2023 година на територията на селото читалището е провело и участвало в следните мероприятия:

1. Йордановден 06.01.2023г. хвърляне на кръста – съвместно с Кметство Кокаляне и Църковното настоятелство.

2. 13.01.2023г. отбелязваме 160 години от рождението на Алеко Константинов – витрина

3. Бабин ден 21.01.23г.– отбеляза се Деня на родилната помощ със самодейните колективи, родилки, баби и д-р Хаджиева /личен лекар в селото/. Мероприятието се проведе на чешмата в центъра на селото и в салона на читалището. Участие взеха самодейните групи към читалището.

4. 17.02.23г. отбелязахме 150 години от гибелта на Васил Левски – информационен ден.

5. Ден на самодееца и Баба Марта 01.03.23г.–концерт в салона на читалището. Самодейците бяха посрещнати с мартеници, изготвени от децата от Детската работилничка.

6. 21.03.23г. – Международен ден на поезията, бе отбелязан в библиотеката с читатели.

7. 08.04.2023г.-„Лазаровден” – лазаруване в селото от две лазарски групи.

8. 13.04.2023г. – Великденски концерт и конкурс „Най-шарено яйце и козунак”. Мероприятието се проведе в салона на читалището.

9. 23.04.2023г.- Световеният ден на книгата и авторското право, бе отбелязан в библиотека с деца читатели.

10. 06.05.2023г. – участие на самодейците при читалището послучай „Гергьовден” в двора на църквата „Свети Георги” в селото.

11. 24.05.23г. – Ден на славянската писмесменност и култура – библиотекарят бе подготвил материали за дейността на братята Кирил и Методий и запозна децата от Детската работилничка към читалището.

12. Ден на детето 01.06.23г. бе отбелязан в салона на читалището с много и разнообразни игри и награди за децата от селото.

13. Събор на селото 19.08.2023 г. Участваха самодейните колективи при читалището и гости, с участието на Иван Звездев и Ана – Мария Трайкова. Средсвата за провеждането на събора бяха от отпуснати от Столична Дирекция Култура по апликационна форма и собствени средства.

14. 08.09.2023г. бе отбелязана Международен ден на грамотността в библиотеката, с участието на читатели.

15. Откриването на учебната година на 15.09.23г. се проведе в салона на читалището.

16. 01.10.2023г.- Международен ден на музиката, бе отбелязан в салона на читалището с деца от школите по музика и преподаватели.

 17. 01.11.2023г. – Ден на будителите - витрина

18. 21.11.2023г. – Ден на християнското семейство, бе отбелязан със самодейните колективи при читалището в салона.

19. 15.12.2023г. – Коледен концерт с участието самодейните колективи, школите при читалището, деца от 83-то ОУ и гости.

20. Коледуване в селото от коледарските групи при читалището на 24 и 25 12.2023г.

Самодейните състави при читалище се включиха във всички мероприятия проведени на територията на село Кокаляне и район Панчарево.

**Библиотеката** е другия важен фактор, за да има читалище.

През отчетният период в библиотеката са регистрирани 127 читатели. Раздадени са 3394 бр. библиотечни материали. Направени са 75 устни справки с научна и самообазувателна цел. Направени са 13 броя културно-масови мероприятия посветени на кръгли годишнини и бележити дати за информация на читателите на библиотеката. Библиотеката е придобила от дарение и закупени 73 нови заглавия.

Изготвил: Председател:

/С.Дончева /Е.Ташкова/